พูดคุย:หมู่บ้านป่ากล้วย

message: เหตุผลในการเสนอลบของผม คือ บทความดังกล่าวไม่มีความโดดเด่น หรือเป็นสถานที่ที่มีความสำคัญ เป็นที่รู้จักในวงกว้าง ซึ่งขัดต่อนโยบายของวิกิพีเดีย ผมเห็นควรว่าควรจะรักษามาตรฐาน นโยบายวิกิพีเดีย หรือควรจะเพิ่มเติมเนื้อหาที่แสดงให้เห็นว่า หมู่บ้านนี้ เป็นหมู่บ้านที่มีความสำคัญเชิงประวัติศาสตร์ หรือเป็นที่รู้จักในวงกว้างมากกว่านี้
ดูจากกลุ่มบทความดังกล่าว สังเกตุว่าส่วนใหญ่จะเขียนบทความที่เป็นท้องถิ่นในตำบลคุ้งตะเภา --Pongsak ksm 20:19, 2 ตุลาคม 2553 (ICT)
replies: text: :ผมคิดว่ามีแหล่งอ้างอิงก็ยังดีครับ เมื่อเทียบกับบทความหมู่บ้านบางบทที่ไม่มีแม้แต่แหล่งอ้างอิง ดู วิกิพีเดีย:ความโดดเด่นของบทความ (หัวเรื่องท้องถิ่น) --Horus | พูดคุย 20:34, 2 ตุลาคม 2553 (ICT)
thread_title:  การเสนอลบ 

message: ผมไม่ใช่เจ้าของบทความ แต่เป็นผู้เริ่มบทความหมู่บ้านบ้านนอก ซึ่งนำมาสู่การติดป้ายทั้งปวงข้างหน้านี้ ไม่ประสากฎระเบียบทั้งปวงในวิกิพีเดียไทยนี่  ขอตอบดังนี้
* ข้อหาที่ ๑   ไร้ความโดดเด่น ขอยอมรับ เพราะมันเป็นบทความหมู่บ้าน บ้านนอกแห่งหนึ่ง
* ข้อหาที่ ๒   ไร้ความสำคัญ ขอยอมรับ เพราะมันเป็นบทความหมู่บ้าน บ้านนอกแห่งหนึ่ง
* ข้อหาที่ ๓   ไม่เป็นที่รู้จักในวงกว้าง ขอยอมรับ เพราะมันเป็นบทความหมู่บ้าน บ้านนอกแห่งหนึ่ง
และในฐานะผู้เขียนวิกิพีเดียไทยตัวเล็ก ๆ คนหนึ่ง ที่เริ่มต้นเขียนวิกิพีเดียด้วยอุดมการณ์ บ้านนอกนิยม ที่ทำให้ความนิยมกลายพันธ์มาเป็นการเขียนบทความทางศาสนาและอื่น ๆ 
ขอเป็น คนจัญ___ ชอบแก้ตัว สักวันหนึ่ง 
ขอสั้น ๆ นะครับ 
ในความคิดเห็นของผม การเขียนบทความท้องถิ่น หรือการคงบทความท้องถิ่น ที่ ห่างไกล ไร้ความเจริญ แม้ในอนาคตอาจจะก่อให้เกิด "ขยะบทความ" ตามที่หลายท่านวิตกกังวล เพราะบทความเหล่านี้ มันอาจหมายถึง หมู่บ้านนับแสน วัดนับหมื่น 
แต่มันก็เกิดประโยชน์ได้ในอนาคต... 
ผมจึงคิดว่า ควรคงไว้ ถ้าเป็นบทความ ที่มีแหล่งอ้างอิง เชื่อถือได้ ไม่มั่ว ไม่ก็อป มันก็ไม่เลวร้ายเกินไปที่จะคงไว้ แต่ต้องเป็นการคงอย่างมีคุณภาพ
เพราะ
วิกิไทยไม่ควรตอบสนองแค่บทความที่โดดเด่น สำคัญในวงกว้าง และโด่งดังเท่านั้น แต่ควรให้ความสำคัญกับบทความท้องถิ่นด้วย เพราะอย่างน้อยก็เป็นจุดเริ่มต้นให้คนไทยบ้านนอกทั่วประเทศที่มือไม่อยู่สุข ผู้อยากเขียนแต่ไม่รู้จะเริ่มต้นเขียนอะไรในวิกิ ที่อาจเริ่มใช้ความรักบ้านเกิดมาเป็นแรงผลักดัน  ให้ขยันค้น ขยันหา ให้เขียนบทความที่หนึ่ง ที่อาจจะต่อยอดไปเป็นบทความที่ ๒ ๓ ๔... จนเข้ามาร่วมกันพัฒนาวิกิพีเดียไทยในอนาคตได้ ดูได้จากพวกสารพัดบทความโรงเรียนเป็นต้น เราได้นักเขียนวิกิพีเดียหลายคนที่เริ่มจากตรงนี้ 
การทำหน้าที่นักเขียนวิกิพีเดียที่ดีผมจึงคิดว่าไม่ใช่การจ้องจะคอยลบ ติดป้าย หรือการยึดกับกฎซึ่งนำเข้ามาจากนอก โดยไม่พัฒนากฎใหม่ ๆ เพื่อสนองการพัฒนาเพิ่มนักเขียนของเราเอง หากแต่เป็นการจ้องจะเพิ่ม แก้ไข ปรับปรุง พัฒนาบทความที่มีอยู่ให้ดียิ่งขึ้น ซึ่งย่อมเป็นการเสริมแรงทางบวกให้กับผู้พัฒนาบทความ โดยเฉพาะอย่างยิ่งมือใหม่ทั้งหลาย มันย่อมได้ผลดีกับวิกิพีเดียไทยทั้งด้านปริมาณและด้านคุณภาพ ได้ทั้งคน ได้ทั้งบทความ ทั้งสองส่วนมันต้องพัฒนาไปพร้อม ๆ กัน ช่วย ๆ กัน
แต่ก็นั่นแหละ ยังไงมันก็สู้ติดป้ายไม่ได้ มันง่ายกว่าเขียนเยอะ
สำหรับบทความนี้ มีอ้างอิงหลายเล่มที่เป็นหนังสือที่ได้รับการตีพิมพ์ อาจตอบโจทย์บางข้อได้ในเรื่องไร้ความสำคัญ คุณไม่รู้จัก-แต่ผมรู้จัก แต่ถ้าใคร่จะลบ ก็เชิญเถิดครับ วิกิพีเดียไม่ใช่ของใครคนใดคนหนึ่ง มาแลกเปลี่ยนกันครับ ^^ 
เพิ่มเติม  จากภาพรวมในบทความ คิดว่าน่าจะได้ข้อสรุปนะครับสำหรับการปลดลบ จากนโยบาย วิกิพีเดีย:ความโดดเด่นของบทความ (หัวเรื่องท้องถิ่น) ตามที่ ผู้ใช้:Horus เขียนไว้ด้านบน แต่ผมขอคงป้ายไว้สักพักครับ เผื่อมีท่านอื่นมาแลกเปลี่ยนทัศนะดี ๆ กัน^^ 
--    ผู้ใช้Tmd | พูดคุย 20:29, 2 ตุลาคม 2553 (ICT)
ผมเล็งเห็นว่าบทความ ทุกบทความล้วนแต่มีความสำคัญด้วยกันทั้งสิ้น แต่กระนั้นบทความก็ควรได้รับการพัฒนาให้มีคุณค่า และเกิดประโยชน์ต่อการเรียนรู้ ผมก็รู้สึกดี ที่ได้รู้จักหมู่บ้านเพิ่มขึ้นอีกหนึ่งแห่ง แต่เท่าที่ผมสังเกตุดูแล้วหัวข้อส่วนมากในบทความนี้ จะติดกล่อง "รอเพิ่มเติมข้อมูล" ไว้เกือบทั้งหมด ซึ่งบทความนี้ได้รับการริเริ่มเขียนขึ้นมาเมื่อ พ.ศ. 2550 และได้รับการพัฒนาครั้งสุดท้ายในเดือนสิงหาคม พ.ศ. 2552 หรือผ่านมาแล้ว 1 ปี แต่ก็ยังคงสถานะเช่นเดิม  ผมไม่คัดค้านบทความหมู่บ้าน ชุมชน  ที่มีคุณภาพ  แต่ผมคิดว่า หากบทความที่ยังไม่โดดเด่น หรือเป็นที่รู้จักอย่างแพร่หลาย ก็ควรจะมีเนื้อหาให้ครอบคลุมมากกว่านี้ เพราะไม่เช่นนั้น มันก็ไม่อาจจะสร้างประโยชน์ในการเรียนรู้ได้อย่างเต็มตามศักยภาพของบทความ
หากบทความนี้ได้รับการพัฒนาให้ดียิ่งขึ้น เป็นบทความที่เป็นที่ยอมรับในระดับพอใช้ หรือระดับคุณภาพ ผมก็สนับสนุนให้คงไว้  ยกตัวอย่างเช่น หมู่บ้านคุ้งตะเภา ถือว่าผมขอแลกเปลี่ยนความคิดเห็นครับ ไม่ได้เจตนาจ้องจะลบบทความของใคร --Pongsak ksm 17:38, 4 ตุลาคม 2553 (ICT)
thread_title:  อันว่าด้วยข้อหา ไร้ความโดนเด่น-ไร้ความสำคัญ-ไม่เป็นที่รู้จักในวงกว้าง